L'EMDA presenta els seus equips el proper dissabte 21 de setembre
19/09/2002 13:12:00

# L'EMDA presenta els seus equips el proper dissabte 21 de setembre

*   19/09/2002 13:12:00
*   [Imprimir](#)
*   Compartir
*    https://www.alaquas.org/documento.asp?id\_do=8096

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F8096%2F0&title=Ajuntament%20d%27Alaqu%C3%A0s.%20Premsa.L%27EMDA%20presenta%20els%20seus%20equips%20el%20proper%20dissabte%2021%20de%20setembre)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/8096/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2002/2/8096/8096_Form_4.jpg)](https://www.alaquas.org/ficheros/documentos/2002/2/8096/8096_Form_10.jpg "<a href='https://www.alaquas.org/ficheros/documentos/2002/2/8096/8096_Form_10.jpg' target=_blank><i class='fa fa-external-link' aria-hidden='true'></i>.L'EMDA presenta els seus equips el proper dissabte 21 de setembre</a>")

L'escola municipal de futbol compta, en l'actualitat, amb 16 equips i vora 400 alumnes

L'EMDA, l'escola municipal de futbol d'Alaquàs, presentarà els seus 16 equips el pròxim dissabte 21 de setembre a partir de les 19 hores de la vesprada. En l'acte, amb el que s'inicia oficialment la temporada, es presentarà als jugadors de les diferents categories, que eixiran al camp acompanyats dels seus monitors i delegats.

En finalitzar la presentació, l'Alcalde d'Alaquàs, Jorge Alarte, el Regidor d'Esports, Justo Cuéllar i el President de l'EMDA, César Martínez, dirigiran unes paraules als equips. A continuació, tindran lloc dos partits simultanis entre les categories alevins de l'EMDA i el València CF.

En total l'EMDA compta amb vora 400 alumnes distribuïts en 16 equips. Aquests equips, que es reparteixen en 6 categories, són Juvenil A i B, Cadet A i B, Infantil A i B, Aleví A, B, C i D, Benjamí A, B, C i D, i Prebenjamí A i B. A més d'aquests equips també hi existeix un grup format per xiquets nascuts al 1997, que no competeix de forma oficial però que comencen així a integrar-se a l'escola. Degut a aquesta organització de categories, segons l'edat dels alumnes, l'EMDA compta amb una àmplia oferta de places per la qual cosa tots els xiquets que ho desitgen poden inscriure's en l'escola.

L'EMDA va començar a treballar des de la darrera setmana d'agost, quan va iniciar la pretemporada. La competició oficial va posar-se en marxa fa unes setmanes per a l'equip Juvenil A, mentre que per la resta d'equips ho farà entre la darrera setmana de setembre i la primera d'octubre.